# Dataindsamling og metodebeskrivelse

Epinion har for Aalborg Universitet gennemført en survey-dataindsamling blandt danske virksomheder med 5 eller flere ansatte, der alle er unikke på P-nummer (produktionsenhed).

Dataindsamlingen er forløbet i perioden fra den 6. oktober 2022 til den 14. december 2022.

Populationen har ved undersøgelsens start bestået af 78.175 virksomheder (KOB-udtræk 21. september 2022), og herfra er dannet et sample på 20.000 virksomheder.

Samplingen til virksomhedsundersøgelsen er todelt:

* **5.238 unikke panel-virksomheder**, der deltog i undersøgelsen i 2018 og/eller 2020, er inkluderet i samplen. Dette er antallet af panel-virksomhederne, der stadig eksisterer og passer ind i målgruppen i 2022.
* **14.762 nye virksomheder** er inkluderet i samplen. Disse virksomheder er udvalgt med henblik på at opnå en tilfredsstillende fordeling i samplen på branche, antal ansatte og geografi.

I alt har **5.017 virksomheder besvaret undersøgelsen**, 1.456 virksomheder har delvist besvaret undersøgelsen (svaret på mindst ét spørgsmål), og 13.527 virksomheder har ikke besvaret undersøgelsen. Svarprocenten for undersøgelsen er på 25,1%.

Spørgeskemaet har indeholdt ca. 65 spørgsmål og median besvarelsestiden ligger på 22 minutter.

Tabel 1 viser et samlet overblik over kontaktgrundlag, survey-status og svarprocent for det samlede sample og opdelt på tidligere deltagelse i undersøgelsen i 2018 og/eller 2020.

Tabel 1: Overblik over dataindsamling

|  |  |  |  |  |  |
| --- | --- | --- | --- | --- | --- |
|  | **Sample** | **Deltagere i****2018 og 2020** | **Deltagere i****2020** | **Deltagere i****2018** | **Nye****virksomheder** |
| Kontaktgrundlag | **20.000** | 992 | 3.253 | 993 | 14.762 |
| Antal svar | **5.017** | 588 | 1.472 | 282 | 2.675 |
| Antal delvise svar | **1456** | 106 | 313 | 111 | 926 |
| Antal ikke besvaret | **13.527** | 298 | 1.468 | 600 | 11.161 |
| Svarprocent | **25,1%** | 59,3% | 45,3% | 28,4 | 18,1% |

## Dataindsamling

Dataindsamlingen har løbet fra den 6. oktober til den 14. december og omfattet udsendelser af invitationer og påmindelser til virksomhederne via e-Boks, brev, telefoniske påmindelser og emails. Emails på HR-ledere er blevet oplyst via hhv. CVR-registret, tidligere deltagelse i 2018/2020 (panelvirksomheder) og rekrutteret via telefon.

En virksomhed, der ikke har besvaret undersøgelsen, har modtaget optil tre invitationer over e-Boks (eller ét postalt brev i tilfælde af filial), optil fem invitation på email oplyst fra CVR-registret (én invitation), tidligere deltagelse i 2018/2020 (to invitationer) og fra telefonisk påmindelse (to invitationer). Udover e-Boks, email og brev har virksomhederne også modtaget telefoniske påmindelser om undersøgelsen. Der er foretaget optil 10 opringninger i forsøg på at få fat på virksomhederne.

Figur 1 viser hvordan antallet af besvarelser har udviklet sig i løbet af dataindsamlingen, og hvordan de forskellige datagreb har påvirket indsamlingen af besvarelser fra virksomhederne. Nogle af datagrebene har ramt alle virksomheder i stikprøven, mens andre datagreb har ramt subgrupper af stikprøven (panel-deltagere, filialer mv.). Udsendelse af invitation på e-mails oplyst fra telefonisk rekruttering er desuden sket i samlinger afhængig af, hvornår e-mails blev rekrutteret.

Figur 1: Visualisering af udviklingen i antal besvarelser i dataindsamlingsperioden

Efter dataindsamlingen er afsluttet, er data blevet vejet på plads, så fordelingerne på virksomhedernes branchegruppe (DB10 (10-gruppering af DB07), region og størrelse matcher den oprindelige populationen af virksomheder.

## Sampling

I forbindelse med udarbejdelsen af samplen har Epinion lavet et CVR-udtræk fra Experian, som har indeholdt alle danske virksomheder med 5 eller flere ansatte. Virksomhederne er udtrukket unikt på P-nummer, og udtrækket er lavet den 21. september 2022.

Tabel 2 viser populationen af danske virksomheder med 5 eller flere medarbejdere inddelt i strataer dannet ved krydsning af fire intervaller for antal ansatte og branchegrupperingen DB10.

Tabel 2: Population af virksomheder med 5+ ansatte i 2022, fordeling på antal ansatte og branche

|  |  |  |  |  |  |
| --- | --- | --- | --- | --- | --- |
|  | **5-9 ansatte** | **10-49 ansatte** | **50-199 ansatte** | **200+ ansatte** | **Total** |
| Bygge og anlæg | 3.411 | 2.836 | 399 | 64 | 6.710 |
| Ejendomshandel og udlejning | 1.065 | 672 | 96 | 20 | 1.853 |
| Erhvervsservice | 3.437 | 3.672 | 839 | 200 | 8.148 |
| Finansiering og forsikring | 698 | 808 | 168 | 84 | 1.758 |
| Handel og transport mv. | 11.746 | 10.568 | 1.470 | 331 | 24.115 |
| Industri, råstofindvinding og forsyningsvirksomhed | 2.284 | 3.120 | 957 | 311 | 6.672 |
| Information og kommunikation | 1.230 | 1.496 | 343 | 76 | 3.145 |
| Kultur, fritid og anden service | 1.631 | 1.342 | 224 | 40 | 3.237 |
| Landbrug, skovbrug og fiskeri | 1.429 | 778 | 51 | 6 | 2.264 |
| Offentlig administration, undervisning og sundhed | 4.221 | 9.933 | 2.815 | 514 | 17.483 |
| Total | 31.152 | 35.225 | 7.362 | 1.646 | 75.385 |

Note: Populationen er renset for en række ikke relevante virksomhedsformer fx menighedsråd, dødsbo, holdingselskaber og uoplyste brancher.

Ud fra ovenstående population (tabel 2) er der lavet en disproportional sampling, hvor der er udtrukket flere virksomheder i strataer, der indeholder få virksomheder. Sigtet med dette er at opnå større sikkerhed om resultater blandt mindre brancher og store virksomhed.

Panel-virksomhederne fra 2018- og 2020-målingen inkluderes først i samplingen, og herfra suppleres der op med nye virksomheder indtil alle strataer har opnået de nedenstående antal.

Virksomheder med ’5-9 ansatte’ og ’10-49 ansatte’ undersamples, og der udtrækkes i alt hhv. 7.500 og 8.000 virksomheder. Blandt virksomheder med ’50-199 ansatte’ og ’200+ ansatte’ foretages oversampling, og der inkluderes hhv. 3.500 og 1.000 virksomheder i samplen.

I nedenstående tabel 3 fremgår samplen inddelt i strataer dannet ved krydsning af fire intervaller for antal ansatte og branchegrupperingen DB10.

Tabel 3: Sample af virksomheder med 5+ ansatte

|  |  |  |  |  |  |
| --- | --- | --- | --- | --- | --- |
|  | **5-9 ansatte** | **10-49 ansatte** | **50-199 ansatte** | **200+ ansatte** | **Total** |
| Bygge og anlæg | 1.000 | 900 | 300 | 50 | 2.250 |
| Ejendomshandel og udlejning | 300 | 300 | 50 | 10 | 660 |
| Erhvervsservice | 1.000 | 1.000 | 400 | 150 | 2.550 |
| Finansiering og forsikring | 300 | 300 | 60 | 50 | 710 |
| Handel og transport mv. | 1.500 | 1.500 | 750 | 175 | 3.925 |
| Industri, råstofindvinding og forsyningsvirksomhed | 900 | 1.000 | 500 | 175 | 2.575 |
| Information og kommunikation | 500 | 500 | 200 | 50 | 1.250 |
| Kultur, fritid og anden service | 500 | 500 | 200 | 35 | 1.235 |
| Landbrug, skovbrug og fiskeri | 500 | 500 | 40 | 5 | 1.045 |
| Offentlig administration, undervisning og sundhed | 1.000 | 1.500 | 1.000 | 300 | 3.800 |
| **Total** | 7.500 | 8.000 | 3.500 | 1.000 | 20.000 |

Tabel 4 viser de opnåede svarprocenter indenfor hvert strata, og her fremgår det, at der er en fin opnåelse på tværs af brancher og størrelse. Laveste svarprocent er på 18%, mens højeste svarprocent er på 48%. Der ses en lidt mindre opnåelse blandt små virksomheder og virksomheder inden for information og kommunikation.

Tabel 4: Svarprocent i hvert strata sammenholdt med sample-fordelingen

|  |  |  |  |  |  |
| --- | --- | --- | --- | --- | --- |
|  | **5-9 ansatte** | **10-49 ansatte** | **50-199 ansatte** | **200+ ansatte** | **Total** |
| Bygge og anlæg | 18% | 22% | 26% | 32% | 21% |
| Ejendomshandel og udlejning | 20% | 30% | 48% | 40% | 27% |
| Erhvervsservice | 24% | 27% | 32% | 30% | 27% |
| Finansiering og forsikring | 18% | 20% | 33% | 38% | 22% |
| Handel og transport mv. | 19% | 23% | 29% | 31% | 23% |
| Industri, råstofindvinding og forsyningsvirksomhed | 21% | 28% | 37% | 34% | 28% |
| Information og kommunikation | 17% | 20% | 29% | 22% | 20% |
| Kultur, fritid og anden service | 27% | 37% | 36% | 37% | 33% |
| Landbrug, skovbrug og fiskeri | 23% | 20% | 25% | 40% | 22% |
| Offentlig administration, undervisning og sundhed | 23% | 29% | 27% | 30% | 27% |
| **Total** | 21% | 26% | 30% | 31% | 25% |